
26-TA-1286: Noteikumu projekts (Grozījumi)
Grozījumi Ministru kabineta 2025. gada 4. februāra noteikumos Nr. 88 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.2. pasākuma "RIS3 pētniecības un inovācijas centri" īstenošanas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (07.02.2025.)

	Izsludināšana: 05.06.2026. 10:02

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 19.06.2026.)
Ņemot vērā, ka 1.1.1.2. pasākuma projektu iesniegumu atlase ir noslēgusies un ir noslēgts līgums par projekta "Izcilības centrs integrētā vienotas veselības ekosistēmā" īstenošanu, lūdzam iekļaut vērtējumu par grozījumu ietekmi uz projektu iesniegumu atlasi un īstenošanā esošajiem projektiem un anotācijā detalizētāk norādīt, vai un kādā kārtībā tiks slēgts jauns līgums par projekta īstenošanu vai arī projektu plānots īstenot esošā projekta ietvaros kā jaunu darbību, attiecīgi veicot grozījumus noslēgtajā līgumā par projekta īstenošanu ar Nacionālā pētniecības un inovāciju institūtu (iepriekš - Latvijas Organiskās sintēzes institūtu). Vienlaikus lūdzam norādīt arī attiecībā uz iznākuma rādītāju izmaiņām noteikumu 21.4. un 22.4. apakšpunktā, vai šo rādītāju sasniegšanai būs nepieciešams veikt grozījumus esošajā līgumā par projekta īstenošanas ar Nacionālā pētniecības un inovāciju institūtu (iepriekš - Latvijas Organiskās sintēzes institūtu), vai arī to sasniegšana tiks nodrošināta ar jauna līguma noslēgšanu.
Piedāvātā redakcija
-
	Ņemts vērā
Anotācija papildināta ar skaidrojumu, ka "Pēc noteikumu projekta pieņemšanas tiks veikti grozījumi līgumā, kas noslēgts starp Nacionālo pētniecības un inovāciju institūtu un sadarbības iestādi par 1.1.1.2. pasākuma projekta īstenošanu, tostarp precizējot projekta iznākuma rādītāju". Uz citiem īstenošanā esošajiem projektiem nav ietekmes.
	Anotācija (ex-ante)
1.3. Pašreizējā situācija, problēmas un risinājumi

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 19.06.2026.)
Ņemot vērā, ka tiek palielināts finansējums, lūdzam papildināt anotācijas 1.3. sadaļu “Pašreizējā situācija, problēmas un risinājumi” ar finansējuma sadalījumu starp Eiropas Savienības kohēzijas politikas programmas 2021.–2027. gadam intervences kodiem.
 
Piedāvātā redakcija
-
	Ņemts vērā
Anotācija papildināta ar informāciju par intervences kodiem.
	Anotācija (ex-ante)
1.3. Pašreizējā situācija, problēmas un risinājumi

	3.
	MK sēdes protokollēmuma projekts
1. Pieņemt iesniegto noteikumu projektu.
	Priekšlikums (FM - 19.06.2026.)
Lūdzam papildināt protokolu ar nosacījumu, ka MK noteikumu grozījumos minētās saistības uzņemamas tikai pēc citu SAMP (1.1.1.5. pasākums "Latvijas pilnvērtīga dalība Apvārsnis Eiropa programmā, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu", 1.1.1.6. pasākums "Zinātniskās darbības digitalizācija un dalība Eiropas Atvērtajā zinātnes mākonī", 1.1.1.9. pasākums "Pēcdoktorantūras pētījumi")  Ministru kabineta noteikumu grozījumu par finansējuma atbrīvošanu veikšanas, atbilstoši Ministru kabineta 13.01.2026. sēdes protokola Nr. 1 46. § "Informatīvais ziņojums "Par līdzfinansējuma nodrošināšanu projekta "Izcilības centrs integrētā vienotas veselības ekosistēmā" īstenošanai" 5.sadaļas "Priekšlikumi turpmākai rīcībai" 5.1.apakšpunktā minētajam.

 
Piedāvātā redakcija
-
	Nav ņemts vērā
Vēršam uzmanību, ka anotācijas 4. sadaļā "Tiesību akta projekta ietekme uz spēkā esošo tiesību normu sistēmu", sadaļā 4.2. "Cita informācija" ir norādīts, ka noteikumu projekts jāvirza kopā ar 1.1.1.5., 1.1.1.6. un 1.1.1.9. pasākuma Ministru kabineta noteikumu projektiem. 
	MK sēdes protokollēmuma projekts
1. Pieņemt iesniegto noteikumu projektu.

	4.
	Noteikumu konsolidētā versija
5. Pasākuma ietvaros plānotais kopējais attiecināmais finansējums ir 56 973 679 euro, tai skaitā ERAF finansējums – 48 848 377 euro, valsts budžeta līdzfinansējums – 8 125 302 euro.
	Priekšlikums (FM - 19.06.2026.)
Skaidrojam, ka ar jauno 1.1.1.2. pasākuma "RIS3 pētniecības un inovācijas centri" (turpmāk - 1.1.1.2. pasākums) Ministru kabineta 2025. gada 4. februāra noteikumos Nr. 88 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.2. pasākuma "RIS3 pētniecības un inovācijas centri" īstenošanas noteikumi" (turpmāk - noteikumi) noteikto finansējumu ir pārsniegta Eiropas Reģionālās attīstības fonda intensitāte 85%. Vēršam uzmanību, ka nepietiek ar skaidrojumu anotācijā, ka Nacionālais pētniecības un inovāciju institūts nodrošinās projekta īstenošanai nepieciešamo nacionālo līdzfinansējumu 495 000 euro apmērā no pašu līdzekļiem. Ņemot vērā iepriekš minēto, lūdzam ministriju precizēt 1.1.1.2. pasākuma noteikumos noteikto jauno finansējumu, palielinot nacionālā finansējuma daļu par 495 000 euro, t.i. noteikumos ir jāiestrādā arī šis finansējums.
Piedāvātā redakcija
-
	Ņemts vērā
Notiekumu projektā ir iestrādāts finansējums 495 000 euro apmērā. Attiecīgi precizēta arī anotācija.
	Noteikumu konsolidētā versija
5. Pasākuma ietvaros pieejamais kopējais attiecināmais finansējums ir 57 468 679 euro, tai skaitā ERAF finansējums – 48 848 377 euro, valsts budžeta līdzfinansējums – 8 125 302 euro un privātais finansējums 495 000 euro.

	5.
	Noteikumu konsolidētā versija
9.1.1. atbalstītajos pētniecības objektos strādājošie pētnieki pilna laika ekvivalenta (PLE) izteiksmē – 767;
	Priekšlikums (FM - 19.06.2026.)
Atbilstoši EK norādījumiem, ja rādītāja vērtības izmaiņas nepārsniedz 10%, tad administratīvā sloga samazināšanas nolūkos šādas vērtības programmas rādītājos netiek mainītas.
Piedāvātā redakcija
-
	Ņemts vērā
Rādītāja vērtība netiek palielināta.
	Noteikumu konsolidētā versija
-

	6.
	Noteikumu konsolidētā versija
9.1.2. pētniecības un inovāciju aprīkojuma nominālā vērtība – 46 851 510 euro;
	Priekšlikums (FM - 19.06.2026.)
Lūgums iesniegt Finanšu ministrijai programmas grozījumu priekšlikumus par izmaiņām rādītājos, kas pārsniedz 10%.
Piedāvātā redakcija
-
	Ņemts vērā
Minētie grozījumu priekšlikumi iesniegti Finanšu ministrijai e-pastā 10.07.2026.
	Noteikumu konsolidētā versija
9.1.2. pētniecības un inovāciju aprīkojuma nominālā vērtība – 46 851 510 euro;

	7.
	Noteikumu konsolidētā versija
10.5.2. pētniecības un attīstības tehniskais personāls, tai skaitā atbalsta personāls:
	Priekšlikums (FM - 19.06.2026.)
Ņemot vērā, ka neatbilst aktuālajam RIS3 rādītāju sarakstam, lūdzam precizēt 10.5.2. apakšpunktu piedāvātajā redakcijā un svītrot 10.5.2.1.-10.5.2.5. apakšpunktus, savukārt līdzšinējais 10.5.2.6. apakšpunkts ir izsakāms kā jauns atsevišķs punkts (10.5.3. apakšpunkts). Lūdzam secīgi precizēt tālāko numerāciju.

Piedāvātā redakcija
10.5.2. pētniecības un attīstības tehniskais personāls;

	Ņemts vērā
RIS3 rādītāju saraksts atbilstoši precizēts.
	Noteikumu konsolidētā versija
10.5.2. pētniecības un attīstības tehniskais personāls;

	8.
	Noteikumu konsolidētā versija
10.5.2.6. pētniecības un attīstības atbalsta personāls;
	Priekšlikums (FM - 19.06.2026.)
Ņemot vērā, ka neatbilst aktuālajam RIS3 rādītāju sarakstam, lūdzam precizēt, izsakot šo punktu kā jaunu 10.5.3. apakšpunktu, ievērojot jauno numerāciju.
Piedāvātā redakcija

	Ņemts vērā
RIS3 rādītāju saraksts atbilstoši precizēts.
	Noteikumu konsolidētā versija
-

	9.
	Noteikumu konsolidētā versija
10.6.2. pētniecības un attīstības tehniskais personāls, tai skaitā atbalsta personāls:
	Priekšlikums (FM - 19.06.2026.)
Ņemot vērā, ka neatbilst aktuālajam RIS3 rādītāju sarakstam, lūdzam precizēt 10.6.2. apakšpunktu piedāvātajā redakcijā un svītrot 10.6.2.1.-10.6.2.5. apakšpunktus, savukārt līdzšinējais 10.6.2.6. apakšpunkts ir izsakāms kā jauns atsevišķs punkts (10.6.3. apakšpunkts). Lūdzam secīgi precizēt tālāko numerāciju.
Piedāvātā redakcija
10.6.2. pētniecības un attīstības tehniskais personāls;
	Ņemts vērā
RIS3 rādītāju saraksts atbilstoši precizēts.
	Noteikumu konsolidētā versija
10.6.2. pētniecības un attīstības tehniskais personāls;

	10.
	Noteikumu konsolidētā versija
10.6.2.6. pētniecības un attīstības atbalsta personāls.
	Priekšlikums (FM - 19.06.2026.)
Ņemot vērā, ka neatbilst aktuālajam RIS3 rādītāju sarakstam, lūdzam precizēt, izsakot šo punktu kā jaunu 10.6.3. apakšpunktu, ievērojot aktuālo RIS3 rādītāju savstarpējo pakārtotību.
Piedāvātā redakcija

	Ņemts vērā
RIS3 rādītāju saraksts atbilstoši precizēts.
	Noteikumu konsolidētā versija
-

	11.
	Noteikumu konsolidētā versija
19.4. Nacionālajam pētniecības un inovāciju institūtam – 21 460 739 euro, ko veido publiskais finansējums 20 965 739 euro apmērā (tai skaitā Eiropas Reģionālās attīstības fonda finansējums – 17 820 878 euro un valsts budžeta līdzfinansējums – 3 144 861 euro), tostarp 14 505 000 euro (tai skaitā Eiropas Reģionālās attīstības fonda finansējums – 12 750 000 euro un valsts budžeta līdzfinansējums – 1 755 000 euro) novirzot Eiropas Savienības pētniecības un inovāciju pamatprogrammas "Apvārsnis Eiropa" projektu konkursā "Teaming for Excellence" Eiropas Komisijas Pētniecības izpildaģentūras apstiprinātā projekta "Izcilības centrs integrētā vienotas veselības ekosistēmā" līdzfinansēšanai, ko Nacionālais pētniecības un inovāciju institūts īsteno sadarbībā ar Rīgas Tehnisko universitāti un Pārtikas drošības, dzīvnieku veselības un vides zinātnisko institūtu BIOR. 
	Priekšlikums (FM - 19.06.2026.)
Lai nodrošinātu viennozīmīgu izpratni par Rīgas Tehniskās universitātes un Pārtikas drošības, dzīvnieku veselības un vides zinātniskā institūta BIOR juridisko statusu projekta īstenošanā, lūdzam lietot tādu pašu terminoloģiju kā citos noteikumu punktos attiecībā uz sadarbības partneriem, proti, norādīt, ka Nacionālais pētniecības un inovāciju institūts projekta īstenošanā piesaista sadarbības partnerus - Rīgas Tehnisko universitāti un Pārtikas drošības, dzīvnieku veselības un vides zinātniskā institūtu BIOR (t.sk., izvērtēt nepieciešamību līdzīgi citiem noteikumu 18.punktā minētajiem gadījumiem norādīt arī šos sadarbības partnerus noteikumu 18.4.apakšpunktā).
Piedāvātā redakcija
-
	Ņemts vērā
Noteikumu projekta 19.4. apakšpunkts precizēts atbilstoši priekšlikumam, kā arī sadarbības partneri iekļauti 18.4. apakšpunktā.
	Noteikumu konsolidētā versija
19.4. Nacionālajam pētniecības un inovāciju institūtam – 21 460 739 euro, ko veido publiskais finansējums 20 965 739 euro apmērā (tai skaitā Eiropas Reģionālās attīstības fonda finansējums – 18 241 628 euro un valsts budžeta līdzfinansējums – 2 724 111 euro) un privātais līdzfinansējums 495 000 euro apmērā, tostarp 15 000 000 euro (tai skaitā Eiropas Reģionālās attīstības fonda finansējums – 12 750 000 euro, valsts budžeta līdzfinansējums – 1 755 000 euro un privātais līdzfinansējums – 495 000 euro) novirzot Eiropas Savienības pētniecības un inovāciju pamatprogrammas "Apvārsnis Eiropa" projektu konkursā "Teaming for Excellence" Eiropas Komisijas Pētniecības izpildaģentūras apstiprinātā projekta "Izcilības centrs integrētā vienotas veselības ekosistēmā" līdzfinansēšanai. Nacionālais pētniecības un inovāciju institūts projekta īstenošanā piesaista sadarbības partnerus - Rīgas Tehnisko universitāti un Pārtikas drošības, dzīvnieku veselības un vides zinātnisko institūtu BIOR;

	12.
	Noteikumu konsolidētā versija
35.4.1. finansējuma saņēmējs nodrošina, ka projekta vadības personāls uz darba līguma pamata ir nodarbināts projektā normālo darba laiku vai nepilnu darba laiku ne mazāk kā 30 procentu apmērā no normālā darba laika, attiecīgi veicot projekta vadības personāla darba laika uzskaiti par veiktajām funkcijām un nostrādāto laiku. Ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāk kā 30 procentu noslodze;
	Priekšlikums (FM - 19.06.2026.)
Ņemot vērā to, ka 09.06.2025. stājās spēkā Finanšu ministrijas vadlīniju Nr. 1.2. "Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027.gada plānošanas periodā" (turpmāk – attiecināmo izmaksu vadlīnijas) 3. versija, kura neparedz projekta personāla daļlaika noslodzes apmēra ierobežojumus (vismaz 30 procenti), ierosinām pārskatīt noteikto slodzes ierobežojumu, jo noteiktais daļlaika slodzes ierobežojums ne mazāk kā 30 procentu apmērā no normālā darba laika ir nesamērīgs un ierobežo iespējas piesaistīt personālu uz mazāku slodzi. Sevišķi aktuāli tas ir projektos, kur atbalstāmo darbību skaits ir neliels un projekta īstenošanas personālam samērīga darba slodze projektā ir mazāka par 30 procentiem mēnesī. Līdz ar to  MK noteikumu Nr. 88 35.4.1. apakšpunktu nepieciešams precizēt, lai nodrošinātu lielāku elastību attiecībā uz personāla piesaistes nosacījumiem.
Piedāvātā redakcija
-
	Ņemts vērā
Prasība par daļlaika slodzes ierobežojumu ir dzēsta.
	Noteikumu konsolidētā versija
35.4.1. finansējuma saņēmējs nodrošina, ka projekta vadības personāls uz darba līguma pamata ir nodarbināts projektā normālo darba laiku vai nepilnu darba laiku, vai daļlaiku, attiecīgi veicot projekta vadības personāla darba laika uzskaiti par veiktajām funkcijām un nostrādāto laiku;



